དངོས་ཡོད་གནས་ཚུལ་ལ་རྒས་པོ་ཆགས་པ་ནི་ཆོས་ཉིད་རེད།ཚེ་རིང་པོ་སྡོད་ཀྱི་ཡིན་རྒས་པོ་ཆགས་ཀྱི་མིན་ཟེར་ན་ནོར་འཁྲུལ་རེད།ཚེ་རིང་པོར་བསྡད་ཚེ་རྒས་པོ་ཆགས་ཀྱི་རེད།ད་ལྟ་ལོ་བརྒྱད་ཅུ་གྱ་བཞི་ལ་སླེབས་ཏེ་དགེ་འདུན་གྲུབ་པའི་དགུང་ལོའི་ཚད་ལ་སླེབས་ཀྱི་ཡོད་པ་རེད།སྔ་མོ་ངོས་ཀྱིས་དགེ་འདུན་གྲུབ་པའི་དགུང་ལོའི་ཚོད་ཅིག་སྡོད་ཐུབ་ཀྱི་རེད་ཅེས་བརྗོད་བཞིན་ཡོད།ད་ལྟ་དེ་ལ་ཕལ་ཆེར་སླེབས་ཡོད་ཀྱང་ཧམ་པ་ཏོག་ཙམ་ཆེ་རུ་ཕྱིན་ནས་བརྒྱ་སྐོར་སྡོད་ཀྱི་ཡིན་ཟེར་གྱི་ཡོད་པ་རེད།བཞད་མོ་བཞད།ངའི་ངོས་ནས་ཁ་ཡོད་ལག་ཡོད་ཀྱིས་མི་ལ་ཕན་གྱི་འདུགཇི་སྲིད་ནམ་མཁའ་གནས་པ་དང༌།།འགྲོ་བ་ཇི་སྲིད་གནས་གྱུར་པ།།དེ་སྲིད་བདག་ནི་གནས་གྱུར་ནས།།འགྲོ་བའི་སྡུག་བསྔལ་སེལ་བར་ཤོག།ཅེས་སྨོན་ལམ་རྒྱག་གི་ཡོད་པ་རེད།ས་དང་ཆུ་དང་མེ་དང་རླུང༌།།སྨན་དང་དགོན་པའི་ཤིང་བཞིན་དུ།།རྟག་ཏུ་སེམས་ཅན་ཐམས་ཅད་ཀྱིས།།རང་དགར་དགག་མེད་སྤྱད་བྱར་ཤོག།སྨོན་ལམ་འདི་བརྒྱག་གི་ཡོད་པ་རེད།དེ་ནང་བཞིན་ཁ་ཡོད་ལག་ཡོད་ལ་གང་ལ་གང་འཚམ་ཕན་ཐོགས་ཡོང་བཞིན་ཡོད་པས་ཕན་ཐོགས་ཡོང་ས་ལ་ཚེ་ག་ཚོད་རིང་པོ་ཆགས་ན་ཡག་པོ་རེད།མཁྱེན་སོང་ངམ།དེར་བརྟེན་ངོས་རང་གིས་ཀྱང་སེམས་ཤུགས་བསྐྱེད་ནས་བྱང་ཆུབ་ཀྱི་སེམས་དང་དེ་ལ་རོགས་བྱེད་མཁན་སྟོང་ཉིད་ཀྱི་ལྟ་བ་གཉིས་ཀྱི་ཐོག་ནས་སེམས་ལ་ཞུམ་པ་ཁྱོན་ནས་མེད་པར་དུས་རྟག་ཏུ་སྤོབས་པ་ཞིག་སླེབས་ཀྱི་འདུགང་རང་ངོས་ནས་ཧུར་ཐག་བྱེད་ཀྱི་ཡིན་ཁྱོད་རང་ཚོ་ཚང་མས་ཧུར་ཐག་བྱེད་དགོས་པ་རེད།ཐུགས་རྗེ་ཆེ།ཞེས་སོགས་བཀའ་སློབ་སྩལ་གྲུབ་མཚམས་ཞལ་འདོན་ཉི་གཞོན་འཆར་ཀ་མ་དང་།རིས་མེད་བསྟན་རྒྱས་སྨོན་ལམ།ཀ་ཁྲི་སྒྲོགབདེན་ཚིག་སྨོན་ལམ་བཅས་གསུངས་རྗེས་བརྟན་བཞུགས་བསྟར་འབུལ་གནང་མཁན་འབྲེལ་ཡོད་ལས་བྱེད་རྣམས་དང་སྐུ་པར་ལྷན་སྒྲོན་གནང་རྗེས་ཕོ་བྲང་དུ་ཆིབས་བསྒྱུར་གྱིས་བརྟན་བཞུགས་གནང་སྒོ་མཇུག་ལེགས་པར་གྲུབ་ཡོད་པ་དང་།